Come, let's do something for Bhojpuri...
सब केहू के प्रणाम,
हमनी के बचपन में आई लव यु कहल भी पाप मानल जात रहे. फिलिम विलिम में एह शब्द के प्रयोग होखे. ओकरा पहीले के फिलिमवन में त आँख आँख में ही प्यार हो जात रहे. थोड़ा समय बदलल पीढी आगे बढ़ल त आई लव यु शब्द के प्रचलन बढ़ल, ओकरा बाद इलू इलू आ गईल आ अब त मुन्नी बदनाम आ शीला जवान के ज़माना में डेटिंग शब्द भी एकदम कामन हो गईल बा. प्यार कवनो बुरा चीझ ना ह, भक्त के भगवान से भी प्यार हो जाला. समर्पण के दोसर नाव ह प्यार..तबे त सबरी के भगवान श्रीराम से एतना प्यार रहे की उ आपन जूठा बेर श्री रामचंद्र जी के खिलावत गईली आ उ खात गईलन. प्यार सगरी रिस्तन में होला आ होखे के चाँही . प्यार दू दोस्तन के बीच भी होला लेकिन एकरा के "दोस्ताना " बना दिहल कान्हा तक उचित बा? का प्यार के परिभाषा बदल गईल बा, इ आई लव यु से डेटिंग तक के सफ़र में? हमनी के सोंच पीछडल हो गईल बा, आ ज़माना आगे निकल गईल बा? या समय ही कंही आपन राह से भटक गईल बा? आ समय एतना तेजी से दौड़ रहल बा की कब गर्त में गिर जाओ पता ना?
एईपर विचार कईल चाहत बा, हमनियो के आवे वाला पीढ़ी तैयार होंत बा...यदि समय सही बा आ हमनी पिछुवा गईल बानी जा त हमनी के भी समय के साथे चले के प्रयास करे के चाँही, लेकिन समय दिशाभ्रमित हो रहल बा त ओकरो के सही राही देखावे के जिम्मेवारी भी हमनिए के बनत बा.
रउवा लोग के विचार आमंत्रित बा,
जय भोजपुरी
Views: 61
आशुतोष जी प्रणाम आ जय भोजपुरी
बहुत काम्पलिकेटेड सवाल बा आ एकरा खातिर कुछ रिसर्च करे के पडी तबे हम कुछ कहि सकेनी । ;-)
विस्तार से लिखब तनी बुझी लेबे दी पहिले;-)
जय भोजपुरी
हा हा हा
नवीन भाई प्रणाम ,
लीं अब सवाले काम्पलिकेटेड हो गईल, अब रीसर्च का करेम, हमारा कपारे पडले बा, आ रौवो कापारे पदाही के बा...त पहिले से सोंच के राखल उचित नु रही..
जय भोजपुरी
ashutosh ji ...bada badhiay sawal utahwani rauaa....but ekra baare me hum sabke raay padhla ke bad kuchh kahab..abhi dekha taani baaki log ka ka vichar raakhata
jaibhojpuri
आशुतोष भाई
ईलु ईलु कही चाहे जवन कही , बस इहे बा की जवन आगि जेतना हनहनाई के लहलहाई के जरे ले ओकरा बुताये मे इचिकियो टाईम ना लागेला , आ उहे देखि भुसा के आगी , का जाने कहिया ले जरत रहेले ।
आजु के फटाफट जमाना मे टेस्ट मैच से वनडे आ फेरु ट्वेंटी ट्वेंटी आ गईल , लोग बहुत बिजी बा ( व्यस्त ना बिजी ) आ मोबाईल के जमाना बा एस एम एस के जमाना बा एम एम एस ( मनमोहन ) के जमाना बा त लोग तनि ढेर फस्टिया गईल बा ।
खैर चट मंगनी पट बिआह त बुझात रहल ह लेकिन चट देखनी फट ईलु एह घरी खुब लउकत बा ।
लेकिन हँ जेकरा दिल से जवन चीझु उपजे ला उ चेहरा पे हाव भाव मे लउकेला आ वोह के कहे कहे कहे मे बहुत समय लागेला ।
बाकी त बनावे आ बतावे के कई गो तरिका बा ।
अब अगर लोग फट फट ना बोली त जवना हिसाब से रेस्टोरेंट के आ डे ( वेलेंटाईन , रोज , फ्रेंडशिप , आदि इत्यादि ) आवत बाडन स लोगन के भाठा बईठ जाई ।
सब मिला के अस्तित्व विहिन , बेसलेस , बिना कवनो उचित आधार के आजु के समय मे रिश्ता सब के निर्माण हो ता आ ओकरा बाद शुरु होत बा कल छपट चोरी सीनाजोरी लतखोरी के एगो नया बजट जवन खाली आर्थिक क्षति ना बल्कि शारिरिक , मानसिक , वैचारिक , सामाजिक , सांस्कारिक , व्यवहारिक क्षति पहुंचावत बा !
बुझे वाला उमेद बा बुझ जाई , जे ना बुझल ओकरा का बा ...जाये दी हमार का जा ता ।
जय भोजपुरी
नवीन भाई प्रणाम,
राउर एक एक बात से सहमत बानी..आ इ चट फट के फेरा में चट देखनी आ चट इलू तो होईये जात बा आ चट मुन्ह्फुलौवल भी हो जात बा. रिश्तन के मजबूती ख़तम भईल जात बा.
बात त सही कहानी हाँ की जेकरा बुझे के बा उ बुझ जाई आ जेकरा नईखे बुझे के मत बूझो हमार का जात बा, लेकिन अडोस पड़ोस के बेसी असर पड़ेला, आपन घर परिवार पर भी, अपना पर भी आ शायद एहिसे चींता स्वाभाविक रूप से हो जाला.
आपन विचार रखनी, हार्दीक धन्यवाद,
जय भोजपुरी
पंकज जी राउर बात ठीक बा, परिवर्तन प्रक्रीती के नियम ह..लेकीन इ परिवर्तन जब बाउर कीयोर होखे लागेला त सभाके चींता स्वाभाविक रूप से होला, आ लोग उपाय करेला की फेर से उ रीस्टोर होईत, जईसे की ग्लोबल वार्मिंग खातीर आज पूरा विश्व चीन्तीत बा..हम इ नईखीं कहत की इ परिवर्तन बाउर बा की नीमन, लेकिन इ परिवर्तन यदि बाउर बा त सोंचे के चाँही, विचारे के चाँही.
राउर इ बात से भी हम सहमत बानी की प्यार युग युगांतर से चलल आ रहल बा, लेकिन तब प्यार के परिभाषा शायद दोसर रहे..चाहे उ भाई भाई के प्यार होवे, पाती पत्नी के, प्रेमी प्रेमिका के, पिता पुत्र के या कवनो भी रिश्ता के...ओयिमें देखावा कम आ समर्पण ज्यादा रहे...आज भी ओह तरह के प्यार बा, एकरा से इनकार नईखे कील जा सकत...लेकिन १२ बरिश के लईका के १३ बरिश के लईकी से प्यार हो जात बा..आ फेर डेटिंग, आ फेर छव महीना के अन्दर दुराव, आ फेर से प्यार.........आखीर इ खुलापन कंही ढेर खुल नईखे नु गईल?
जय भोजपुरी
आशुतोष भाई राउर सवाल आ चिन्ता दुनुए जायज बा , कुल मिला के मामला शिक्षा, समाज आ आधुनिकता से जुड़ल बा । ज्यादा भूमिका न बना के सीधा बात कइल जा त सब कुछ विपरीत सेक्स के आकर्षण , उत्सुकता, अज्ञान, आ अभिव्यक्ति पे आधारित बा । प्रवीण भाई के एगो परिवर्तन वाला बात के साथ हम कुछ तथ्य रखल चाहब ।
1 - सेक्स एजूकेशन जरूरी बा, किशोरावस्था में, प्रवेश करे वाला लइका-लइकी के माई-बाप के ई दायित्व बा कि, ओकरन में, होखे वाला शारीरिक-मानसिक परिवर्तन आ ओसे सम्बन्धित जानकारी एगो दोस्ताना ढंग से दीहल जाओ । अइसन ना होखला पे ऊ कुल आपन उत्सुकता के चर्चा अपना दोस्त-यार आ बाहरी लोगन से कर सके न सन, आ गलत जानकारी के साथ गुमराह भी हो सके न सन ।
2 - आपन सोसायटी केतनो एडवान्स हो जाए लइकन पे नजर रखल जरूरी बा आ भला बुरा समझावल जरूरी बा ।
3 - प्रयास करे के चाही कि, उचित शिक्षा जरूरी बा आ शादी न समय से ढेर पहिले हो ना समय के ढेर बाद ।
ई त भइल बात के एक पक्ष , दूसर हम कुछ सवाल आ जवाब के माध्यम से रखल चाहब,
1 - का पहिले के फिलिम में, अश्लीलता भा नग्नता ना रहे ? ...... रहे बाकी ओके हमेशा बुराई से जोड़ के देखावल जात रहल, हीरोइन के शरीर से छेड़-छाड़ करे वाला खलनायक होत रहल हउए , हीरो हिरोइन के प्रेम के फूल-पत्ती आ पेड़-पौधा से दर्शावल जात रहे ।
2 - का पहिले अपराध ना रहे , हत्या,आत्महत्या आ दुष्कर्म ना होखे ? ,होत रहल हउए बाकी , बात छिप-दब जात रहे । गलत होखला से ज्यादा , ओकरे प्रचार से आदमी डरे , झूठा प्रतिष्ठा ढेर प्रिय रहे , बात दबा दीहल जाओ कि, लोग का कही , परिवार-जवार के इज्जत खतम हो जाई ...... ए सब के अलावा मीडिया के विस्तार ओतना ना रहे ।
3 - आज व्यक्ति अपने साथ भइल नाइन्साफी खातिर लड़त बा , न्याय माँगत बा ई कम नाही बा ।
ई कुल कहला के मतलब ई नइखे कि, हम मुद्दा से भागत बानी आ प्यार-मोहब्बत के गलत करार देत बानी , बल्कि हमार त ई कहल बा कि, हर आदमी के जीवन में, केहू से प्यार होखे के चाही , चाहे ऊ एकतरफा हो या दूतरफा । सच्चा प्यार कब्बो गलत खातिर प्रेरित ना क सकेला ( एइजा माई-बाप, भाई-बहिन के प्यार के बात नइखी करत ) । साँच कहल जा त ए शब्द के महत्ब आजु के टिनहिया कल्चर बिगाड़ देहले बा । हइ फटाफट आई लव यू बोललका असली ना हो सकेला जमाना चाहे केतनो बदल जाए आ फास्ट हो जाए । आजुओ सही प्यार करे वाला के जुबान से आई लव यू निकरल ओतने कठिन बा जेतना पहिले रहल हउए । टीवी सिनेमा नाटक के त बात छोड़िए देईं सभे ए सृष्टि में, प्यार के बिना कुछ भी सम्भव नाही बा ।
ढेर हो गइल आशुतोष भाई ..... बकिया फेर कब्बो ...... प्रणाम आ जय भोजपुरी ।
© 2012 Created by Admin.
eng_Latn bho_Deva bho_Deva bho_Deva mag_Deva bho_Deva eng_Latn mai_Deva bho_Deva bho_Deva bho_Deva mar_Deva mai_Deva bho_Deva bho_Deva bam_Latn mri_Latn mai_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva eng_Latn